Ο **Άντερ Μουρίγιο Γκαρσία** (ισπανικά: *Ander Murillo García*, γεννημένος στις 22 Ιουλίου 1983) είναι Ισπανός πρώην ποδοσφαιριστής, ο οποίος αγωνιζόταν ως αμυντικός.

Πέρασε το μεγαλύτερο μέρος της επαγγελματικής καριέρας του αγωνιζόμενος με τα χρώματα των Αθλέτικ Μπιλμπάο και ΑΕΚ Λάρνακας, πραγματοποιώντας συνολικά 157 επίσημες συμμετοχές με την πρώτη, σε διάστημα εννέα σεζόν, ενώ 184 με την δεύτερη, σε διάστημα επτά σεζόν.

Συλλογική Καριέρα
-----------------

### Αθλέτικ Μπιλμπάο

Ο Μουρίγιο γεννήθηκε στο Σαν Σεμπαστιάν της Γκιπούθκοα. Έχοντας αναδειχτεί από τα επιτυχημένα τμήματα υποδομής της Αθλέτικ Μπιλμπάο, πραγματοποίησε το ντεμπούτο του με την πρώτη ομάδα του συλλόγου στις 24 Νοεμβρίου 2001, σε μια εκτός έδρας νίκη με σκορ 2–1 επί της ΦΚ Μπαρτσελόνα. Αγωνίστηκε σε ακόμη 18 αναμετρήσεις για την Λα Λίγα της επόμενης σεζόν, ενώ είχε σπάσει το πόδι του κατά την διάρκεια της θερινής περιόδου προετοιμασίας.

Από το 2004 έως το 2007, ο Μουρίγιο αποτέλεσε σημαντική μονάδα της αμυντικής λειτουργίας των *Λεόντων*, αγωνιζόμενος ως δεξιός αμυντικός ή κεντρικός αμυντικός, ωστόσο αντιμετώπισε έντονο πρόβλημα λόγω επαναλαμβανόμενων τραυματισμών. Στις 21 Δεκεμβρίου 2008, έχοντας περάσει σχεδόν έναν χρόνο χωρίς να πραγματοποιήσει κάποια επίσημη συμμετοχή, ξεκίνησε ως βασικός σε μια νίκη με σκορ 1–0 επί της Ρεάλ Μπέτις, όπου, ωστόσο, υποχρεώθηκε να αποχωρήσει πριν την ολοκλήρωση του ημιχρόνου, λόγω τραυματισμού.

Στις 11 Αυγούστου 2009, έχοντας αγωνιστεί μόλις σε δύο αναμετρήσεις κατά την διάρκεια της σεζόν 2008-09, ο Μουρίγιο μεταγράφηκε στην ΟΝ Σαλαμάνκα, ομάδα της δεύτερης κατηγορίας, ως δανεικός για χρονικό διάστημα μίας σεζόν. Στα τέλη Αυγούστου του 2010, προχώρησε στην λύση του συμβολαίου του με την Αθλέτικ και αποχώρησε από τον σύλλογο έπειτα από διάστημα παρουσίας 11 ετών, υπογράφοντας συμβόλαιο συνεργασίας με την Θέλτα Βίγο, επίσης ομάδα της δεύτερης κατηγορίας.

### ΑΕΚ Λάρνακας

Έχοντας μεταγραφεί στον σύλλογο κατά την διάρκεια της θερινής μεταγραφικής περιόδου του 2011 σε ηλικία 28 ετών, ο Μουρίγιο αγωνίστηκε για διάστημα αρκετών ετών με τα χρώματα της ΑΕΚ Λάρνακας στην Α΄ Κατηγορία Κύπρου, ως μέρος ενός σημαντικού αριθμού Ισπανών παικτών και προπονητών οι οποίοι πέρασαν από τον σύλλογο. Συνέβαλε ώστε η ομάδα να τερματίσει στην δεύτερη θέση του βαθμολογικού πίνακα του πρωταθλήματα για τρεις συνεχόμενες σεζόν από το 2015 έως το 2017, η οποία και αποτέλεσε την κορυφαία επίδοση στην ιστορία του συλλόγου. Τελευταία επίσημη συμμετοχή του ως επαγγελματίας ήταν στον Τελικό του Κυπέλλου Κύπρου του 2018, όπου η ομάδα του επικράτησε με σκορ 2–1 επί του Απόλλωνα Λεμεσού (με τον σκόρερ του νικητήριου τέρματος να είναι επίσης Ισπανός, ο Ακοράν), φτάνοντας στην πρώτη της επιτυχία μετά την κατάκτηση του ίδιου κυπέλλου το 2004.

Τον Ιούνιο του 2018, ο Μουρίγιο αποχώρησε από την ενεργό δράση, αναλαμβάνοντας καθήκοντα διευθυντή ποδοσφαίρου της ΑΕΚ, ενώ ο, επί χρόνια συμπαίκτης του στην Αθλέτικ Μπιλμπάο, Άντονι Ιραόλα προσελήφθη ως προπονητής.

Προσωπική ζωή
-------------

Ο πατέρας του Μουρίγιο, Λουθιάνο, καθώς και ο θείος του, Ελίσεο, ήταν επίσης ποδοσφαιριστές και αμυντικοί, ενώ αγωνίστηκαν με τα χρώματα της Ρεάλ Σοσιεδάδ, έχοντας μετακομίσει στο Σαν Σεμπαστιάν από την Εξτρεμαδούρα σε νεαρή ηλικία.

Στατιστικά Καριέρας
-------------------

*Τελευταία ενημέρωση: 1 Ιουνίου 2018*

| Σύλλογος | Σεζόν | Πρωτάθλημα | Κύπελλο | Ευρώπη | Σύνολο |
| --- | --- | --- | --- | --- | --- |
| Κατηγορία | Συμμ | Γκολ | Συμμ | Γκολ | Συμμ | Γκολ | Συμμ | Γκολ |
| Μπιλμπάο Αθλέτικ | 2001-02 | Σεγούντα Ντιβιζιόν Β | 14 | 0 | — | 14 | 0 |
| Αθλέτικ Μπιλμπάο | 2001-02 | Λα Λίγα | 11 | 0 | 6 | 0 | — | 17 | 0 |
| 2002-03 | Λα Λίγα | 18 | 0 | 0 | 0 | — | 18 | 0 |
| 2003-04 | Λα Λίγα | 4 | 0 | 1 | 0 | — | 5 | 0 |
| 2004-05 | Λα Λίγα | 31 | 0 | 5 | 0 | 7 | 0 | 43 | 0 |
| 2005-06 | Λα Λίγα | 26 | 0 | 3 | 0 | — | 29 | 0 |
| 2006-07 | Λα Λίγα | 34 | 1 | 2 | 0 | — | 36 | 1 |
| 2007-08 | Λα Λίγα | 6 | 0 | 1 | 0 | — | 7 | 0 |
| 2008-09 | Λα Λίγα | 2 | 0 | 0 | 0 | — | 2 | 0 |
| Σύνολο | 132 | 1 | 18 | 0 | 7 | 0 | 157 | 1 |
| ΟΝ Σαλαμάνκα (δανεικός) | 2009-10 | Σεγούντα Ντιβιζιόν | 37 | 0 | 3 | 0 | — | 40 | 0 |
| Θέλτα | 2010-11 | Σεγούντα Ντιβιζιόν | 23 | 0 | 1 | 0 | — | 24 | 0 |
| ΑΕΚ Λάρνακας | 2011-12 | Α΄ Κατηγορία Κύπρου | 24 | 0 | 6 | 0 | 5 | 0 | 35 | 0 |
| 2012-13 | Α΄ Κατηγορία Κύπρου | 23 | 0 | 3 | 0 | — | 26 | 0 |
| 2013-14 | Α΄ Κατηγορία Κύπρου | 29 | 0 | 4 | 0 | — | 33 | 0 |
| 2014-15 | Α΄ Κατηγορία Κύπρου | 25 | 1 | 5 | 0 | — | 30 | 1 |
| 2015-16 | Α΄ Κατηγορία Κύπρου | 7 | 0 | 3 | 0 | — | 10 | 0 |
| 2016-17 | Α΄ Κατηγορία Κύπρου | 20 | 2 | 1 | 0 | 6 | 0 | 27 | 0 |
| 2017-18 | Α΄ Κατηγορία Κύπρου | 17 | 0 | 3 | 0 | 3 | 0 | 23 | 0 |
| Σύνολο | 145 | 3 | 25 | 0 | 14 | 0 | 184 | 3 |
| Σύνολα Καριέρας | 351 | 4 | 47 | 0 | 21 | 0 | 419 | 4 |

1. ↑  Συμμετοχές στο Κύπελλο ΟΥΕΦΑ
2. 1 2 3  Συμμετοχές στο ΟΥΕΦΑ Γιουρόπα Λιγκ

Διακρίσεις
----------

**ΑΕΚ Λάρνακας**

* Κύπελλο Κύπρου: 2017–18

**Ισπανία U19**

* Ευρωπαϊκό Πρωτάθλημα Ποδοσφαίρου U19: 2002

Παραπομπές
----------

1. ↑  (Ισπανικά) «Jugadores relevantes». Antiguoko KE. Αρχειοθετήθηκε από το πρωτότυπο στις 5 Οκτωβρίου 2017. Ανακτήθηκε στις 16 Ιουλίου 2017.
2. ↑  (Ισπανικά) El Athletic devora al Barça, El Mundo, 24 Νοεμβρίου 2001
3. ↑  (Αγγλικά) Stefanovic move completed, UEFA, 28 Ιουλίου 2003
4. ↑  (Ισπανικά) Ander Murillo no se entrenó en la concentración de Puzol por una fuerte contusión, Marca, 22 Ιανουαρίου 2007
5. ↑  (Ισπανικά) La resonancia confirma las lesiones de Ustaritz y Javi Martínez, Marca, 9 Φεβρουαρίου 2009
6. ↑  (Αγγλικά) Real Betis 0–1 Athletic Bilbao, ESPN Soccernet, 21 Δεκεμβρίου 2008
7. ↑  (Ισπανικά) Iraola y Murillo, tres semanas de baja, El Diario Vasco, 23 Δεκεμβρίου 2008
8. ↑  (Ισπανικά) Ander Murillo llega cedido al Salamanca, Diario AS, 11 Αυγούστου 2009
9. ↑  (Ισπανικά) Ander Murillo ficha por el Celta, Canal Athletic, 19 Αυγούστου 2010
10. ↑  (Ισπανικά) AEK Larnaca, el club más español de Europa, Mundo Deportivo, 22 Δεκεμβρίου 2014
11. ↑  (Ισπανικά) El ‘Spanish AEK Larnaca’ insiste con su fórmula en Chipre, Diario AS, 22 Αυγούστου 2016
12. 1 2  (Αγγλικά) «AEK take Cypriot Cup as Apollon fall short again». Agona Sport. 16 Μαΐου 2018. Αρχειοθετήθηκε από το πρωτότυπο στις 28 Αυγούστου 2018. Ανακτήθηκε στις 28 Ιουνίου 2018.
13. ↑  (Ισπανικά) «Iraola y Murillo, presentados por el AEK Larnaca». Mundo Deportivo. 18 Ιουνίου 2018.. Ανακτήθηκε στις 27 Ιουνίου 2018.
14. 1 2 3 4 5 6 7 8 9 10  (Αγγλικά) «Ander Garcia Murillo». Footballdatabase. Ανακτήθηκε στις 10 Μαρτίου 2015.
15. 1 2 3 4 5 6 7  (Αγγλικά) «Ander Murillo». Soccerway. Ανακτήθηκε στις 10 Μαρτίου 2015.
16. ↑  (Αγγλικά) «European U-17 Championship 2002 – Final Tournament Details». RSSSF. Ανακτήθηκε στις 28 Ιουνίου 2018.

Εξωτερικοί Σύνδεσμοι
--------------------

* Άντερ Μουρίγιο στην Αθλέτικ Μπιλμπάο
* Προφίλ Άντερ Μουρίγιο στο BDFutbol
* Στατιστικά από την El Mundo (Ισπανικά)

|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Ισπανία
 |

 |